EkBass/fiwiki-20250220-pages-articles huggingface dataset:
Kuninkaallinen viktorialaisketju

Kuninkaallinen viktorialaisketju () on brittiläinen kunnianosoitus, joka perustettiin vuonna 1902 kuningas Edvard VII:n käskystä. Nimestään huolimatta ketju ei ole osa kuninkaallista viktorialaisritarikuntaa. Ketjua myöntää Yhdistyneen kuningaskunnan hallitsija mielensä mukaan sellaisille henkilöille, jotka ovat erityisen ansioituneita tai jotka ovat hallitsijan erityisessä suosiossa. Saajan ei tarvitse olla Yhdistyneen kuningaskunnan kansalainen. Naisille kunnianosoitusta on myönnetty vuodesta 1937 lähtien. Canterburyn arkkipiispa on myös perinteisesti saanut automaattisesti kunnianosoituksen virkansa puolesta. Kunnianosoitusta myönnetään yhdessä luokassa: * kunniamerkin nauha Ketjun tunnukset tulee palauttaa kruunulle saajan kuoltua. == Lähteet == Luokka:Brittiläiset ritarikunnat
Alessandro Circati

Alessandro Circati (s. 10. lokakuuta 2003 Fidenza, Italia) on australialais- italialainen jalkapalloilija, pelipaikaltaan keskuspuolustaja. Hän edustaa italialaista Parmaa ja Australian jalkapallomaajoukkuetta. Circati on Parman kasvatti ja pelannut seurassa koko uransa. Circati pelasi aiemmin Italian nuorisomaajoukkueissa, mutta hän on pelannut maajoukkuetasolla Australian A-maajoukkueessa lokakuusta 2023 lähtien. == Seurajoukkueura == Circati siirtyi vuonna 2021 Perth Glorysta Parman junioriakatemiaan. Hän pelasi akatemian riveissä 31 ottelua ja teki kaksi maalia. Helmikuussa 2022 Circati teki ammattilaisdebyyttinsä Parman edustusjoukkueessa Serie B:n ottelussa SPAL:ia vastaan, kun hän tuli vaihdosta kentälle. Kauden 2021–2022 aikana hän pelasi myös viidessä muussa Serie B -ottelussa. Parma sijoittui liigassa sijalle 12. Kaudella 2022–2023 Circati pelasi Serie B:ssä 15 ottelua ja Italian cupissa kaksi ottelua. Hän otti punaisen kortin maaliskuussa 2023, kun vastassa oli Como. Parma oli liigassa neljäs. Kaudella 2023–2024 Circati vakiinnutti paikkansa avauskokoonpanossa pelaamalla joukkueessa 29 Serie B -ottelua. Hän teki myös yhden maalin sarjaottelussa Sampdoriaa vastaan. Italian cupissa hän pelasi kaksi ottelua. Parma voitti kaudella Serie B:n mestaruuden ja nousi täten Serie A:han. Syyskuun 2024 loppuun mennessä Circati on pelannut Serie A:ssa neljä ottelua ja Italian cupissa yhden ottelun. == Maajoukkueura == Circati pelasi Italian alle 20-vuotiaiden maajoukkueessa yhden ottelun Norjaa vastaan maaliskuussa 2020. Hän oli myös mukana Italian alle 21-vuotiaiden joukkueen ystävyysotteluissa Englantia ja Japania vastaan, mutta niissä hän ei pelannut minuuttiakaan. Lokakuussa 2023 Circati pelasi ensimmäisen ottelunsa Australian A-maajoukkueen paidassa, joka oli ystävyysottelu Uutta-Seelantia vastaan. Tämän lisäksi hän on pelannut joukkueessa kolmessa MM 2026 -karsintaottelussa Palestiinaa, Bahrainia ja Indonesiaa vastaan. == Saavutukset == Päivitetty 29. syyskuuta 2024. ==== Parma FC ==== * Serie B:n mestaruus kaudella 2023–2024 == Lähteet == Luokka:Australialaiset jalkapalloilijat Luokka:Italialaiset jalkapalloilijat Luokka:Vuonna 2003 syntyneet Luokka:Elävät henkilöt
Antti Hannula

Antti Antinpoika Hannula (k. 22. lokakuuta 1824 Marttila) oli suomalainen talollisen poika, joka mestattiin Marttilassa isänsä taposta tuomittuna. Mestaus oli viimeisiä Suomessa tapahtuneita, sillä jo vuonna 1826 keisari Nikolai I lakkasi vahvistamasta kuolemantuomioita Suomessa.Kaamea satavuotismuisto, Iltalehti, 01.10.1924, nro 227, s. 3, Kansalliskirjaston digitaaliset aineistot. Viitattu 29.09.2024Mestaus Marttilassa, Juhan suku- uutiset 27.5.2009 Antti Hannula riitautui jostain syystä vanhan isänsä kanssa 7. toukokuuta 1823 Palaisten kylän Hannulan talossa ja tönäisi tätä niin että raihnas isä kaatui lyöden päänsä takan kulmaan, jonka seurauksena hän kuoli. Suomessa voimassa olleen Ruotsin vuoden 1734 lain mukaan Hannula tuomittiin kuolemaan. Hän olisi voinut sovittaa rangaistuksen elinkautisella vankeustuomiolla mutta halusi tulla mestatuksi varoituksena muille. Marttilan pitäjän kappalainen Daniel Ekwall valmisteli Hannulaa neljän viikon ajan kuolemaan Tiipilän kylän Marttilan talossa. Mestauspäivän aamuna Hannula ei syönyt mitään, vaan paastosi ja nautti Herran ehtoollisen. Häntä lähdettiin viemään kello 10 aikaan aamulla kulkueessa Marttilan talosta Tiipilän nummella sijainneelle mestauspaikalle. Hannulan rinnalla kulki kaksi pappia ja lukkari Heikki Lönn käveli heidän edellään veisaten virttä numero 250 Oi, Jeesu piinas' kautta. Mestauspaikalle oli saapunut väkeä aina Turusta saakka seuraamaan mestausta. Mestauspaikan ympärille oli rakennettu korkea aitaus sekä pyövelille havuista oma koppi. Lähes tiedoton Hannula laski päänsä mestauspölkylle ja pyöveli katkaisi hänen päänsä mestauskirveellä. Tarinan mukaan kirveeniskuja tarvittiin kolme, koska Hannulan takinkaulus oli joutunut kirveen ja kaulan väliin. Hannulan ruumis naulattiin teilirattaan pyörälle, joka kiinnitettiin korkean paalun päähän, jossa ruumis sai olla lintujen raadeltavana. Hannulan tytär sai kirkkoherran erityisluvalla kerätä maahan pudonneet luut lopulta hautausmaalle. Ruumiin kiinnittämiseen käytetyt naulat oli jo kerätty sitä ennen taikakaluina talteen. Mestauspaikalle on pystytetty muistomerkki. == Lähteet == Luokka:Syntymävuosi puuttuu Luokka:Vuonna 1824 kuolleet Luokka:Suomalaiset tappajat Luokka:Suomalaiset teloitetut
China (kappale)

China on yhdysvaltalaisen laulaja-lauluntekijä Tori Amosin kappale ja single vuodelta 1992. Amos on säveltänyt kappaleen. Little Earthquakes. Albumi. Tori Amos 1992. Atlantic Records. CD:n kansivihko. ”China” julkaistiin singlenä Amosin albumilta Little Earthquakes (1992).China Single. CD. Tori Amos 1992. Discogs ==Taustaa== ”China” on ensimmäinen albumille Little Earthquakes tehtyjä kappaleita. Se on mukana demokasetilla ja rekisteröity tietokantaan vuonna 1987. Kappaleen alkuperäinen nimi oli ”Distance”.Sound Online Inventory Catalog (SONIC) Library of Congress. Haku Title: The Second "Tori" Amos trilogy of 1987. Viitattu 29.9.2024.3 Original Songs by M. Ellen Amos Tori Amos Discography Info. Viitattu 29.9.2024. ”China” on balladi, joka kertoo henkisestä etäisyydestä läheisen ihmisen kanssa.Top 10 Tori Amos Hits Renowned for Sound. Viitattu 29.9.2024.NOSTALGIA TRACKS: EXPLORING THE PHYSICAL & METAPHYSICAL CONVENTIONS OF DISHWARE WITH TORI AMOS’ “CHINA” Atwood Magazine 6.2.2020. Viitattu 29.9.2024. Amos sävelsi kappaleen yksin. Tuottajana toimi Ian Stanley. ==Julkaisu ja kaupallinen menestys== ”China” julkaistiin singlenä 10. tammikuuta 1992 Isossa-Britanniassa ja useissa muissa Euroopan maissa. Se on kolmas single albumilta Little Earthquakes. Singlen B-puolina olivat albumiltaet kappaleet ”Sugar”, ”Flying Dutchman” ja ”Humpty Dumpty”, joka on muunnelma perinteisestä lastenlaulusta. Single nousi Britannian singlelistan sijalle 51.TORI AMOS Official Charts. Viitattu 29.9.2024 Kappaleelle on tehty musiikkivideo. Se kuvattiin rannalla Cornwallissa Englannissa. Amos muutti itse Cornwalliin muutamaa vuotta myöhemmin.Celeb Tori Amos' unstarry life in Cornwall Cornwall Live 25.11.2021. Viitattu 29.9.2024. ”China” lisättiin myöhemmin kokoelmalle A Piano: The Collection (2006). A Piano: The Collection. Kokoelma. Tori Amos 2006. Rhino Records Musiikkivideo on mukana Amosin videojulkaisuilla Little Earthquakes (1992), Complete Videos 1991–1998 (1998) ja Fade to Red (2006).Little Earthquakes Tori Amos 1992. Video. Arkistoitu. Internet ArchiveComplete Videos 1991–1998 Tori Amos 1998. DiscogsFade to Red (Tori Amos Video Collection) Tori Amos 2006. Discogs ==Singlen kappaleet== China Single. Vinyl, 12". Tori Amos 1992. Discogs. China Single. Vinyl, 7". Tori Amos 1992. Discogs.China Single. Cassette. UK. Tori Amos 1992. Discogs. China Single. Cassette. France. Tori Amos 1992. Discogs. ==Muusikot== * Tori Amos – laulu, piano * David Rhodes – kitara * Mathew Seligman – basso * Chris Hughes – rummut * Will Gregory – oboe * Stuart Gordon – viulu * Ian Stanley – tuotanto * David Lord – jousisovitus * Paul Corkett – äänitys * Steve Williams – äänitys * Ross Cullum – miksaus ==Lähteet== ==Aiheesta muualla== * China- musiikkivideo Luokka:Vuoden 1992 kappaleet Luokka:Tori Amosin kappaleet Luokka:Balladit
Rihmanapsija

Rihmanapsija (Symphorichthys spilurus) on napsijoihin kuuluva kalalaji. Lajia tavataan lämpimissä vesissä indopasifisella merialueella. == Koko ja ulkonäkö == Rihmanapsija kasvaa useimmiten noin 50 cm pitkäksi, mutta suurimmat yksilöt voivat olla 60 cm pitkiä. Laji on ruumiinmuodoltaan korkea ja nelikulmainen. Otsaprofii on hyvin jyrkkä. Rihmanapsijan selkä-, perä- ja pyrstöevissä on rihmamaisiksi pidentyneitä eväruotoja. Laji on täysikavuisena oranssinkeltaisen ja sinisen raidoittaman. Silmien kohdalla on oranssi pystyraita ja toinen on pystyraita on kiduskannen takana. Pyrstöntyvessä on musta laikku ja evät ovat keltaiset. Nuoret rihmanapsijat ovat harmaita ja niiden kyljissä on musta poikkiraita. == Levinneisyys ja elintavat == Rihmanapsijan levinneisyysalue ulottuu Thaimaasta Riukiusaarille ja Fidžille. Se liikkuu yksittäin hiekkapohjaisilla koralliriutoilla ja niiden läheisyydessä ja muodostaa parvia vain kutuaikana. Lajin ravintoa ovat kalat, äyriäiset ja nilviäiset. Rihmanapsijaa pyydystetään ravinnoksi ja nuoria yksilöitä pidetään merivesiakvaarioissa. == Lähteet == Luokka:Ahvenkalat
Maalaismies ja polkupyörä

Maalaismies ja polkupyörä (Селянинът с Колелото, Selyaninat s Koleloto) on Ljudmil Kirkovin ohjaama bulgarialainen elokuva vuodelta 1974. Siinä näyttelevät nimiosassa Georgi Georgiev-Gets, hänen tyttärenään Nevena Kokanova ja muissa päärooleissa Diana Chelebieva ja Ivan Andonov. ==Juoni== Mies on perheineen juuri muuttanut kaupunkiin, mutta ajaa joka sunnuntai polkupyörällään vanhaan kotikyläänsä, kadottamaansa paratiisiin. Siellä, isänsä talon pienessä puutarhassa hän tapaa viehättävän nuoren kemistinaisen, joka kuitenkin pian matkustaa pois. Toinen maalta kaupunkiin muuttanut mies suhtautuu elinympäristön muutokseen ongelmattomammin, hän kasvattaa kerrostalojen keskellä sikoja. ==Vastaanotto== Elokuva esitettiin Suomessa Yle TV2 -kanavan ohjelmistossa syyskuussa 1977. Helsingin Sanomien tv-sivulla se esiteltiin aiheeltaan sosialistimaiden elokuville tyypillisenä ja suomalaisiakin koskettavana, teemanaan autioituva maaseutu ja kaupunkilaisen kaipuu sinne takaisin. ”Tämä pieni ja sympaattinen elokuva yrittää todella ottaa kantaa vakavaan ongelmaan ja siihen mitä tulevaisuudessa on vielä edessä.” ==Lähteet== Luokka:Bulgarialaiset elokuvat Luokka:Vuoden 1974 elokuvat
March of the Unheard

March of the Unheard on ruotsalaisen melodisen death metalin yhtye The Halo Effectin toinen studioalbumi, joka julkaistiin 10. tammikuuta 2025 Nuclear Blastin kautta. == Kappaleet == # # # # # # # # # # # # == Kokoonpano == * Mikael Stanne – laulu * Niclas Engelin – kitara * Jesper Strömblad – kitara * Peter Iwers – basso * Daniel Svensson – rummut == Arvostelut == * Kaaoszine: * Soundi: * Imperiumi: 9-/10 == Lähteet == Luokka:Ruotsalaiset melodiset death metal -albumit Luokka:Vuoden 2025 albumit
Juureton puu

Juureton puu (Дърво без корен, Drvo bez koreni) on Hristo Hristovin ohjaama bulgarialainen elokuva vuodelta 1974. Hristov laati myös käsikirjoituksen yhdessä Pantelei Panteleevin kanssa Nikalai Haitovin kertomuksen pohjalta. Elokuva kertoo maaseudulla elämänsä viettäneen vanhuksen sopeutumisesta kaupunkioloihin, ja sen pääosissa näyttelevät Georgi Georgiev, Nevena Kokanova, Nikola Dadov ja Marin Janev. ==Juoni== Hissukseen maaseudun talossaan elämänsä viettäneen ja partisaaneja vuorilla opastaneen vanhan Gatjon vaimo kuolee ja miehen on muutettava asumaan poikansa ja miniänsä kanssa kaupungissa. He ottavat vanhuksen vastaan lämmöllä, mutta oudot kaupunkiolot hisseineen ja majoneeseineen eivät miestä viehätä, vaan hän kaipaa takaisin päärynäpuutarhaansa. ==Vastaanotto== Juureton puu palkittiin bulgarialaisen Kultainen ruusu -elokuvatapahtuman lisäksi Karlovy Varyssa ja Pariisissa. Elokuva esitettiin Yleisradion tv-ohjelmistossa maaliskuussa 1976 ja uudelleen syyskuussa 1978. Helsingin Sanomien Mauri Taviola kirjoitti elokuvan kuuluvan niihin sosialististen maiden pikkuelokuviin, jotka ovat kyllä huolellista ja vilpitöntä työtä mutta eivät erityisen mieleenjääviä. ==Lähteet== Luokka:Bulgarialaiset elokuvat Luokka:Vuoden 1974 elokuvat
Miehen kahdet kasvot

Miehen kahdet kasvot (Авантаж, Avantaž) on Georgi Djulgerovin ohjaama bulgarialainen elämäkertaelokuva vuodelta 1977. Kotimaassaan kuuluisasta taskuvarkaasta Lazar Kasabovista kertovan elokuvan pääosassa näyttelee Roussi Chanev, joka myös osallistui käsikirjoituksen tekoon yhdessä ohjaajan kanssa. Muita pääosia esittävät Maria Statoulova, Plamen Donchev, Plamena Getova, Radosveta Vassileva ja Velyo Goranov. Elokuva toi ohjaajalleen Hopeisen karhun Berliinin elokuvajuhlilla, mutta kotimaassaan se herätti keskustelua. Elokuva perustuu tositapahtumiin ja niistä syyttäjä Petko Zdravkovin kokoamaan muistioon, jonka ohjaaja Djulgerov ja pääosaan valittu Roussi Chanev saivat luettavakseen. Lazar Kasabovia kutsuttiin Bulgarian alamaailman kuninkaaksi, ”Kukoksi”. Hän ei joutunut koskaan vankilaan vaan kuoli yrittäessään pelastaa rikostoveriaan. Miehen kahdet kasvot on esitetty Suomen televisiossa syyskuussa 1980. ==Lähteet== Luokka:Bulgarialaiset elokuvat Luokka:Vuoden 1977 elokuvat Luokka:Tositapahtumiin perustuvat elokuvat Luokka:Elämäkertaelokuvat
Miesten ajat

Miesten ajat (Мъжки времена, Mzhki vremena) on Edvard Zaharijevin ohjaama bulgarialainen elokuva vuodelta 1977. Sen käsikirjoituksen laati kirjailija Nikolai Haitov kahden novellinsa pohjalta. Pääosia näyttelevät Grigor Vachkov, Mariana Dimitrova, Pavel Poppandov ja Velko Kunev. Vain vähän dialogia sisältävä elokuva kertoo nuoren Bankon rakkaudesta naiseen, joka on toisen miehen itselleen varaama eikä edes piittaa Bankosta. Tytön vastustuksesta tulee elokuvalle sekä koominen että traaginen keskusteema. ==Vastaanotto== Naispääosan esittäjä Mariana Dimitrova palkittiin Teheranissa 1977. Belgian Antwerpenissa 1978 elokuva sai Fipresci-kriitikkopalkinnon ja valittiin festivaalin kolmanneksi parhaaksi elokuvaksi. Elokuva on esitetty Yleisradion ohjelmistossa TV2:ssa marraskuussa 1981. Helsingin Sanomien Mikael Fränti kirjoitti bulgarialaiselokuvan jylhän ja villin luonnonkuvauksen vievän mukanaan. Myös tarinan ihmiset vaikuttavat hänestä olevan osa luontoa ja alistuvan kohtalon voimille. ==Lähteet== Luokka:Bulgarialaiset elokuvat Luokka:Vuoden 1977 elokuvat
Oma kultasein

Oma kultasein on suomalaislaulaja Markku Aron kolmas studioalbumi, joka julkaistiin loppuvuodesta 1974. Nimikappale on yksi Aron tunnetuimpia ja ylsi parhaimmillaan Suomessa singlelistan seitsemänneksi. Albumi on julkaistu CBS- levymerkillä vinyylilevynä ja C-kasettina. == Äänitykset == Äänityksiä tehtiin useissa sessioissa helmi–marraskuun aikana Finnlevyn studioilla vuonna 1974. Suomalaista alkuperää olevat kappaleet äänitettiin Jukka Teittisen toimesta 27. helmikuuta (”Anna kaikkien kukkien kukkia”), 3. syyskuuta (”Helpota hiukan”) ja 21. marraskuuta (”Kun rippikoulusta palattiin”). Käännöskappaleet äänitti Antti Joki ja kappaleet äänitettiin 18. heinäkuuta (”Elämäni on kuin suuri haave”) sekä 8. elokuuta (”Oma kultasein”, ”Loit elämälle pohjaa” & ”Mies ja skitta”). == Kappaleet == === A-puoli === # # # # # # === B-puoli === # * # # # # # Lähteet:LP-levyn (S 80589) tiedot. == Tekijät == * Markku Aro – laulu === Tuotanto === * Vexi Salmi / Finnlevy – tuotanto * Marja Arvola-Rantanen – kansi * Jorma Breider – valokuvat * Finnlevy-studiot / Antti Joki, Jukka Teittinen – äänitys Lähde: == Lähteet == == Aiheesta muualla == * Albumi Fono.fi:n Äänitetietokannassa Luokka:Vuoden 1974 albumit Luokka:Markku Aron albumit Luokka:Vexi Salmen tuottamat albumit
Tasavaltalaisten ja konservatiivien kansanpuolue

Tasavaltalaisten ja konservatiivien kansanpuolue (, lyhenne VKRE) oli virolainen poliittinen puolue, joka toimi vuosina 1994–1998. Puolue oli isänmaaliitosta eronnut siipi. Puolue perustettiin syyskuussa 1994 isänmaaliiton hajoamisen ja joidenkin kansalliskonservatiivisten jäsenten lähtiessä. Uuden puolueen perustajat, kuten Enn Tarto, Kaido Kama ja Ülo Nugis, olivat 1990-luvun alun konservatiivisen kansanpuolueen ja tasavaltalaispuolueen entisiä jäseniä, jotka olivat olleet kaksi vuotta aiemmin luomassa Isamaan vaaliliittoa syksyn 1992 Riigikogun vaaleihin yhdessä kristillisdemokraattisen puolueen ja kristillisdemokraattisen liiton kanssa. Tasavaltalaispuoluetaustainen Nugis oli käynyt juuri kesällä 1994 häviöön päättyneen valtataistelun isämaaliitossa puheenjohtaja ja pääministeri Mart Laarin kanssa ennen eroaan isämaaliitosta. VKRE muodosti syys-lokakuussa 1994 oman yhdeksänhenkisen parlamenttiryhmän, jonka johtaja oli Karin Jaani. Laarin eron jälkeen muodostetussa Tarandin hallituksessa VKRE:llä oli kaksi edustajaa, Kaido Kama ja Vootele Hansen. Tasavaltalaisten ja konservatiivien kansanpuolue osallistui vuoden 1995 Riigikogun vaaleihin Oikeistolaiset- vaaliliiton () alla. Lista sai 27 053 ääntä (5,00 %) ja sai viisi paikkaa Riigikoguun. Puolue pysyi oppositiossa koko nelivuotiskauden 1995–1999. Toukokuussa 1998 puolue sulautui Viron talonpoikaispuolueeseen () ja muodosti uuden kansanpuolueen (). == Lähteet == Luokka:Viron puolueet
Hassan al-Laqqis

Hassan Hawlo al-Laqqis (; k. 3. joulukuuta 2013 Beirut) oli libanonilainen Hizbollahin komentaja.Sarah Akel, Midnight Express: The complete story behind the life and death of Hassan al-Laqqis Middle East Transparent 30.6.2014, viitattu 29.9.2024 Al-Laqqis oli nuoruudesta lähtien Hassan Nasrallahin ystävä. Miehet osallistuivat Baalbekissa yhdessä Abbas al-Musawin uskonnolliseen opetukseen. Al-Laqqis opiskeli teknillisessä tiedekunnassa Beirutin amerikkalaisessa yliopistossa. Hän sai sotilaskoulutusta Pohjois- Koreassa. Al-Laqqisista tuli Hizbollahin asejärjestelmien ja teknologisen infrastruktuurin kehittelyelimen johtaja. Hän osallistui viimeisinä elinvuosinaan myös Hizbollahin kybersodankäyntivalmiuksien kehittämiseen. Al- Laqqis osasi sujuvasti farsia. Hän matkusti ajoittain Teheraniin ja tapasi siellä Ali Khamenein viimeisen kerran pari kuukautta ennen kuolemaansa. Al- Laqqis tapettiin ampumalla häntä useita kertoja päähän ja kaulaan hänen ollessaan poistumassa autosta.Who Took Out Hezbollah’s Hassan al-Laqqis? Foundation for Defense of Democracies 5.12.2013, viitattu 29.9.2024 Hizbollah ja Iran syyttivät Israelin tiedustelua teon suunnittelusta. Hizbollahin mukaan Israel oli jo aiemmin yrittänyt murhata al-Laqqisin.Hizbollah syyttää Israelia sotilaskomentajansa murhasta Ilta-Sanomat 4.12.2013, viitattu 29.9.2024 Israel kuitenkin kiisti teon, josta vastuun otti sen sijaan ennestään tuntematon sunniryhmittymä.Ariel Ben Solomon, Who killed top Hezbollah military commander Laqqis and why? The Jerusalem Post 5.12.2013, viitattu 29.9.2024 == Lähteet == Luokka:Libanonilaiset henkilöt Luokka:Hizbollah Luokka:Syntymävuosi puuttuu Luokka:Vuonna 2013 kuolleet
Kyöpperivaara

Kyöpperivaara (saameksi Kyeppirvääri) on vaara Inarin Kaamasessa. Se kohoaa noin 50 m korkeammalle koillispuolella sijaitsevasta KyöpperijärvestäKarttapaikka. Syyskuussa 1964 vaaralla sattui niin kutsuttu Kyöpperin pamaus, kun koulupojat räjäyttivät nuotiossa suuren määrän Lapin sodan aikaisia ammuksia. Räjähdyksen seurauksena vaaraan syntyi halkaisijaltaan parisenkymmentämetrinen kraatteri.Joku laittoi 60 vuotta sitten ammuksia nuotioon Inarissa – ilkivallan tekijät ilmoittautuivat nyt; Yle 29.9.2024 == Lähteet == Luokka:Inarin luonto Luokka:Vaarat
Mohammad Hussein Fadlallah

Mohammad Hussein Fadlallah (; 16. marraskuuta 1935 Najaf, Irak – 4. heinäkuuta 2010) oli libanonilainen shiialainen uskonoppinut ja suurajatolla.Trevor Mostyn, Grand Ayatollah Mohammed Hussein Fadlallah obituary The Guardian 5.7.2010, viitattu 29.9.2024 Fadlallah syntyi Irakissa, johon hänen vanhempansa olivat muuttaneet eteläisestä Libanonista vuonna 1928. Hän oli mukana perustamassa Irakissa Nuri al-Malikin johtamaa Islamilainen Da’wa -puoluetta. Vuonna 1966 Fadlallah asettui Libanoniin, jossa hän nousi maassa uskonoppineena johtavaan asemaan. Häntä pidettiin länsimaissa Hizbollah’n alkuaikojen johtajana, mutta hän itse kiisti tämän. Fadlallah opetti vastarintataistelija Ragheb Harbia. Hän teki aikoinaan läheistä yhteistyötä Irakissa teloitetun Mohammad Baqir al-Sadrin kanssa. Ajoittain Fadlallah yhdisti itsensä Hizbollah’han, mutta ajoittain hän arvosteli sen näkökulmia. Yhdysvallat epäili Fadlallah’ta vuoden 1983 autopommi-iskusta, jonka uhreina olivat Libanonissa toimineet monikansalliset joukot. Beirutin autopommi-isku 1985 sattui lähellä Fadlallah’n kotia. Siinä kuoli 85 ihmistä, mutta Fadlallah itse selviytyi vahingoittumattomana. Hän väitti vuonna 1985 Hizbollah’n Al- Ahed-lehdessä, ettei Israelia voinut pitää vastaavalla tavalla turvallisuuteen ja rauhaan oikeutettuna kuin alueen muita valtioita. Vuonna 1995 Bill Clintonin hallinto jäädytti Fadlallah’n varat epäiltyjen terrorismikytkösten johdosta. Vuonna 2006 Israel pommitti Fadlallah’n kotia, mutta hän ei ollut paikalla. Fadlallah edusti progressiivisia näkemyksiä naisten oikeuksien suhteen. Hän kannatti naisten oikeutta puolustautua perheväkivaltaa vastaan. Hän tuomitsi tyttöjen sukupuolielinten silpomisen ja kunniamurhat. Fadlallah johti perjantaisin rukouksia Iranin rahoittamassa Hosseinein-moskeijassa Beirutin eteläosissa. Hän johti myös orpolasten hyväksi toiminutta Al-Aytam- järjestöä. Fadlallah oli naimisissa Najat Noureddinin kanssa ja hänellä oli yksitoista lasta. Myös hänen vanhimmasta pojastaan tuli uskonoppinut. == Lähteet == Luokka:Libanonilaiset henkilöt Luokka:Ajatollahit Luokka:Vuonna 1935 syntyneet Luokka:Vuonna 2010 kuolleet
Teija Lehto

Teija Lehto (s. 1965 Nousiainen) on Paimiossa asuva ja työskentelevä suomalainen kuvataiteilija ja taidegraafikko, jonka työskentelee erityisesti öljyväripuupiirroksen keinoin. Lehdon teokset ovat värikkäitä asetelmia, joissa kuvataan arkisia esineitä ja asioita kodeissa, puutarhoissa tai lähiluonnossa, esimerkiksi kattauksia, huonekaluja, pöydillä lojuvia astioita, elintarvikkeita, maisemia, kasveja, marjoja ja sieniä. Tarkentamalla teoksillaan katseen jokapäiväisten elinympäristöjen yksityiskohtiin Lehto pyrkii korostamaan arkisten havaintojen tärkeyttä elämän merkityksellisyyden kokemuksen muodostumisessa. Tavanomaisen oloiset kuva-aiheet korostavat hetkessä elämistä sekä hetkien kauneutta. Lehto jatkaa työskentelyllään asetelmamaalauksen perinnettä, mutta kuvaa teoksissaan myös vaikkapa muoviesineitä tai sotkua, joita ei tavallisesti pidetä ylevinä. Lehdon kiinnostuksen kohteena ovat myös mikromaisemat, joita hänen mukaansa voi syntyä katsomalla lähelle. Lehto on opiskellut kuvataidetta 1990-luvulla Kankaanpään taidekoulussa ja suorittanut kuvataiteilijan tutkinnon Turun taideakatemisassa vuonna 2011. Hän on pitänyt yksityisnäyttelyitä Suomessa ja Ruotsissa vuodesta 2000 lähtien, ja o vuodesta 1998 asti osallistunut yhteis- ja ryhmänäyttelyihin muun muassa Japanissa, Unkarissa ja Liettuassa. ==Lähteet== ==Aiheesta muualla== *Teija Lehto Kuvataidematrikkelissa. Luokka:Elävät henkilöt Luokka:Vuonna 1965 syntyneet Luokka:Suomalaiset taidegraafikot
Luettelo International Formula 3000 -kuljettajista

Tämä on luettelo International Formula 3000 -kuljettajista, jotka ovat osallistuneet vähintään yhteen International Formula 3000 -starttiin. == A == Nimi Kaudet Mestaruudet Kilpailut (Lähdöt) Paalu- paikat Voitot Palkinto- sijat Nopeimmat kierrokset Pisteet Kenny Acheson 1986 0 1 0 0 0 0 0 Rui Águas 1997–1998 0 16 0 0 0 1 7 Laurent Aïello 1991–1992 0 20 (19) 1 0 1 0 7 Antonio Albacete 1987 0 1 (0) 0 0 0 0 0 Christijan Albers 2000 0 10 (9) 0 0 0 0 0 Mark Albon 1993 0 1 0 0 0 0 0 John Alcorn 1987 0 2 (0) 0 0 0 0 0 Jean Alesi 1988–1989 1 (1989) 20 2 3 5 1 50 Philippe Alliot 1985–1986 0 7 1 1 1 0 10 Giovanni Aloi 1990 0 4 (3) 0 0 0 0 0 Fernando Alonso 2000 0 10 (9) 1 1 2 2 17 Giovanna Amati 1987–1988, 1990–1991 0 31 (14) 0 0 0 0 0 Phil Andrews 1988–1990, 1992–1993 0 35 (29) 0 0 0 0 0 Steven Andskär 1986–1988 0 16 (12) 0 0 0 0 0 Max Angelelli 1991 0 1 0 0 0 0 0 Éric Angelvy 1993 0 5 (4) 0 0 0 0 0 Claudio Antonioli 1986 0 4 (1) 0 0 0 0 0 Marco Apicella 1987–1991, 1999 0 54 (52) 2 0 6 9 71 Steve Arnold 1996 0 1 0 0 0 0 0 Can Artam 2004 0 9 0 0 0 0 0 Didier Artzet 1988–1990 0 14 (11) 0 0 1 0 4 Bernhard Auinger 2003 0 2 0 0 0 0 0 Soheil Ayari 1997–2000 0 41 (40) 1 2 5 3 48 k International Formula 3000
SpaceX Crew-9

SpaceX Crew-9 (tai USCV-9) on SpaceX:n miehitetty avaruuslento ISS:lle. Laukaisu tapahtui 28. syyskuuta 2024 (UTC). Lento kuuluu NASAn Commercial Crew Program -ohjelmaan. Lento myöhästyi ja muuttui normaalista neljän hengen laukaisusta toisen miehitetyn aluksen CST-100 Starlinerin ongelmien vuoksi. Alunperin Starlinerin koelennon kaksihenkisen miehistön oli tarkoitus palata samalla aluksella kahdeksanpäiväisen lennon lopuksi. Aluksessa ilmenneiden ongelmien vuoksi alus päätettiin lopulta palauttaa miehittämättömänä ja miehistö palaisi vasta Crew-9-aluksen mukana. Paluu on suunniteltu vuoden 2025 helmikuulle. ==Miehistö== Laukaisu: *Nick Hague, NASA, Komentaja, Retkikunta 72 *Aleksandr Gorbunov, Roskosmos, Tehtäväspesialisti, Retkikunta 72 Paluu: *Nick Hague, NASA, Komentaja, Retkikunta 72 *Aleksandr Gorbunov, Roskosmos, Tehtäväspesialisti, Retkikunta 72 *Barry E. Wilmore, NASA, Tehtäväspesialisti Retkikunta 71/Retkikunta 72 *Sunita Williams, NASA, Tehtäväspesialisti Retkikunta 71/Retkikunta 72 == Katso myös == * Luettelo Falcon 9:n laukaisuista == Aiheesta muualla == Luokka:SpaceX Luokka:Vuoden 2024 avaruustoiminta
Sahune

Sahune on kunta Ranskassa Drômen departementissa Auvergne-Rhône-Alpesin alueella. Se sijaitsee Eyguesjoen varrella, noin 15 kilometriä Nyonsin kaupungista koilliseen. Sahunen kylä on rakennettu korkealle rinteeseen. Asukkaat päättivät kuitenkin hylätä sen 1800-luvun lopulla ja asettua Eyguesjoen varrelle, jossa on paremmat asuinolot. Asukkaat kuitenkin näkivät rapistuvan vanhan kylän, joten he päättivät perustaa yhdistyksen, joka ylläpitää vanhaa kylää. Sahunea suojaa kylmyydeltä sitä ympäröivät keskikokoiset vuoret antaen sille leudon ilmaston. Tunnetuin vuorista on idän suunnassa oleva vuori, Rocher de Bramard. Se muistuttaa sfinksin päätä, ja sen sanotaan vartioineen kylää. ==Lähteet== ==Aiheesta muualla== Luokka:Drômen kunnat
Hustadin kirkko (Inderøy)

Hustadin kirkko () on Inderøyn kunnassa Norjassa sijaitseva kivinen pitkäkirkko 1100-luvulta. ==Lähteet== ==Aiheesta muualla== Luokka:Inderøy Luokka:Norjan kivikirkot
Hustadin kirkko

Hustadin kirkko voi tarkoittaa seuraavia: * Hustadin kirkko, kirkko Hustadvikan kunnassa Norjassa * Hustadin kirkko, kirkko Inderøyn kunnassa Norjassa
Salbergin kirkko

Salbergin kirkko () on Inderøyn kunnassa Norjassa sijaitseva puinen pitkäkirkko vuodelta 1644. ==Lähteet== ==Aiheesta muualla== Luokka:Inderøy Luokka:Norjan puukirkot
Heggstadin kirkko

Heggstadin kirkko () on Inderøyn kunnassa Norjassa sijaitseva puinen pitkäkirkko vuodelta 1887. ==Lähteet== ==Aiheesta muualla== Luokka:Inderøy Luokka:Norjan puukirkot
Vestvikin kirkko

Vestvikin kirkko () on Inderøyn kunnassa Norjassa sijaitseva puinen pitkäkirkko vuodelta 1905. ==Lähteet== ==Aiheesta muualla== Luokka:Inderøy Luokka:Norjan puukirkot
Viimeinen sana (elokuva)

Viimeinen sana (Последната дума, Poslednata duma) on Binka Željazkovan käsikirjoittama ja ohjaama bulgarialainen elokuva vuodelta 1973. Se on esitetty Yle TV2 -kanavalla marraskuussa 1975. Naisvankila-aiheisen elokuvan pääosia näyttelevät Tsvetana Maneva, Doroteja Tontševa, Bella Tsoneva, Aneta Petrovska, Emilija Radeva, Nikolai Binev ja Itshak Fintsi. ==Juoni== Ryhmä vastarintaliikkeeseen osallistuneita kommunistinaisia odottaa vankilassa teloitustaan natsi-Saksan miehitettyä Bulgarian. Naiset maalaavat kukkia selliensä seiniin, yksi lohduttaa itseään muistelemalla suurta rakkauttaan, opettaja synnyttää tyttären, maalaisnainen tunnustaa elämänsä suurimman synnin. ==Vastaanotto== Elokuva sai Femina-palkinnon Brysselissä 1976. ==Lähteet== Luokka:Bulgarialaiset elokuvat Luokka:Vuoden 1973 elokuvat Luokka:Vankilaelokuvat
Mosvikin kirkko

Mosvikin kirkko () on Inderøyn kunnassa Norjassa sijaitseva puinen pitkäkirkko vuodelta 1884. ==Lähteet== ==Aiheesta muualla== Luokka:Inderøy Luokka:Norjan puukirkot
Rydboholm

Rydboholm voi tarkoittaa seuraavia: * Rydboholm, taajama Boråsin kunnassa Ruotsissa * Rydboholmin linna Österåkerin kunnassa Ruotsissa
Sandhult

Sandhult on taajama Boråsin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 586 asukasta vuonna 2021. ==Lähteet== ==Aiheesta muualla== Luokka:Boråsin kunta Luokka:Ruotsin taajamat
Aplared

Aplared on taajama Boråsin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 432 asukasta vuonna 2021. ==Lähteet== ==Aiheesta muualla== Luokka:Boråsin kunta Luokka:Ruotsin taajamat
Rångedala

Rångedala on taajama Boråsin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 421 asukasta vuonna 2021. ==Lähteet== ==Aiheesta muualla== Luokka:Boråsin kunta Luokka:Ruotsin taajamat
Viron kansanpuolue (1998)

Viron kansanpuolue (, lyhenne R) oli virolainen poliittinen puolue, joka toimi vuosina 1998–1999. Puolue syntyi toukokuussa 1998 pienen Viron talonpoikaispuolueen, (, ETRE) ja Tasavaltalaisten ja konservatiivien kansanpuolueen (, VKRE) yhdistyessä. Jälkimmäinen oli vuonna 1994 isänmaaliitosta eronnut siipi. Vuoden 1995 Riigikogun vaaleissa ETRE ei saanut yhtään edustajaa Riigikoguun, kun taas VKRE sai viisi edustajaa Riikikoguun. Yhdistyneen puolueen puheenjohtajana oli koko sen olemassaolon ajan Toomas Hendrik Ilves, joka oli toiminut aiemmin Siimannin hallituksen ulkoministerinä. Maaliskuun 1999 Riigikogun vaaleissa Kansanpuolue asettui ”Maltillisten” alle, jotka saivat yhteensä 15,21 prosenttia äänistä. Vuoden 1999 vaaleissa maltilliset saivat yhdessä kansanpuolueen kanssa 17 paikkaa Riigikoguun. Vaaliliitosta muodostui marraskuussa 1999 uusi puolue Kansanpuolue Maltilliset , ja siitä tuli osa Laarin johtamaa konservatiivista koalitiohallitusta. == Lähteet == Luokka:Viron puolueet
Borgstena

Borgstena on taajama Boråsin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 423 asukasta vuonna 2021. ==Lähteet== ==Aiheesta muualla== Luokka:Boråsin kunta Luokka:Ruotsin taajamat
Dannike

Dannike on taajama Boråsin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 444 asukasta vuonna 2021. ==Lähteet== ==Aiheesta muualla== Luokka:Boråsin kunta Luokka:Ruotsin taajamat
Hedared

Hedared on taajama Boråsin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 349 asukasta vuonna 2021. ==Lähteet== ==Aiheesta muualla== Luokka:Boråsin kunta Luokka:Ruotsin taajamat
Rémuzat

Rémuzat on kunta Ranskassa Drômen departementissa Auvergne-Rhône-Alpesin alueella. Se sijaitsee Eyguesin ja sen sivujoen Oulen varrella, noin 27 kilometriä Nyonsin kaupungista koilliseen. Rémuzat oli 1300-luvulla kaksi erillistä kylää. Oulejoen oikealla rannalla vuoren rinteellä oleva Castrum Remusaco, ja vasemmalla rannalla joen läheisyydessä Campus Caritatis. 1600-luvulla vuoren rinteellä oleva kylä autioitui, koska sitä uhkasivat viereisen Rocher du Caire -vuoren maanvyörymät. Autioituvan kylän talojen kiviä käytettiin laaksossa olevan kylän rakennustarpeisiin. ==Lähteet== ==Aiheesta muualla== Luokka:Drômen kunnat
Hermen Rode

Hermen Rode oli saksalainen taidemaalari, joka vaikutti 1400-luvun lopulla Lyypekissä. Hän maalasi alttaritauluja, joita päätyi muun muassa Salemin kirkkoon ja Sorundan kirkkoon Ruotsissa. ==Kuvia== Niguliste church.altar.jpg|Nigulisten kirkon alttaritaulu Tallinnassa ==Lähteet== ==Aiheesta muualla== Luokka:Saksalaiset taidemaalarit Luokka:1400-luvulla syntyneet Luokka:Syntymävuosi tuntematon
Édouard Michelin

Édouard Michelin (13. elokuuta 1963 – 26. toukokuuta 2006) oli ranskalainen Michelin-yhtiön toimitusjohtaja. Hän oli yrityksen perustajan Édouard Michelinin pojanpoika. == Yksityiselämä == Édouard Michelin kuoli hukkumalla kalastaessaan Raz de Seinissä lähellä Seinin saarta Finistèren rannikolla Luoteis-Ranskassa 26. toukokuuta 2006. Myös veneen kapteeni Guillaume Normant kuoli onnettomuudessa. Michelinin kunniaksi Formula 1:sten Monacon GP:ssä kilpailun kärkikolmikko jätti tavanomaisen samppanjasuihkun palkintoseremoniassa väliin. Luokka:Ranskalaiset henkilöt Luokka:Vuonna 1963 syntyneet Luokka:Vuonna 2006 kuolleet
Frank Cali

Francesco “Frank” Cali (1965 – 13. maaliskuuta 2019 Staten Island) oli yhdysvaltalainen Gambinon mafiaperheen johtaja.Kevin Sheehan, Mafia allegedly paid $45K in cash for mob boss’s burial spot NY Post 19.3.2019, viitattu 29.9.2024 Frank Donnelly, The day QAnon and the NYC Mafia collided: It’s been 3 years since the murder of mob boss Francesco Cali and uncertainty surrounds case. SILive 25.3.2022, viitattu 29.9.2024 Cali piti matalaa profiilia ja saikin eläessään vähäisesti julkista huomiota. Lehdistön mukaan hän vältti turvautumista väkivaltaan, koska se olisi tuonut kaipaamatonta huomiota laittomalle opioidikaupalle. Cali oli vuosien ajan FBI:n tarkkailussa, mutta hänet pidätettiin vain kerran: vuonna 2008 salaliitosta kiristykseen.Ben Feuerherd, Long-hidden FBI files reveal slain Gambino boss Frank Cali’s rise to power New York Post 21.9.2022, viitattu 29.9.2024 == Kuolema == Cali ammuttiin kotinsa ulkopuolella Staten Islandissa maaliskuussa 2019. Kolme päivää myöhemmin teosta pidätettiin New Jerseyssa 24-vuotias Anthony Comello, joka kannatti QAnon-salaliittoteoriaa eikä sanojensa mukaan tuntenut uhriaan. Comello kertoi olleensa surmapaikalla kannabista käyttääkseen. Hän oli sanojensa mukaan törmännyt lava-autolla Calin maasturiin siten, että siitä oli irronnut rekisterikilpi. Tarinan mukaan Cali oli poistunut asunnostaan ja kertonut Comellon olleen onnekas, koska Cali ei tappanut häntä. Sanojensa mukaan Comello säikähti ja ampui Calin kuoliaaksi. Myöhemmin hän antoi erilaisia ja ajoittain omituisia selityksiä tapahtuneelle. Hän muun muassa väitti toimineensa muiden painostuksesta tai käskystä. Asianajajan mukaan Comello ampui Calin, koska kannatti pakkomielteisesti QAnonia ja tunsi tarvetta suojella Donald Trumpia. Asianajajan mukaan tekijä uskoi Calin olleen huomattavassa asemassa maailmanlaajuisessa kabaalissa, jonka tehtävä oli tuhota amerikkalaiset arvot ja elämäntapa. Comello oli myös aiemmin yrittänyt toteuttaa kansalaispidätyksiä väitetystä vaalivilpistä. Oikeudessa ja sen ulkopuolella omituisesti käyttäytynyt Comello todettiin kesäkuussa 2020 kyvyttömäksi vastaamaan teoistaan. Hänet määrättiin sijoitettavaksi psykiatriseen hoitolaitokseen. == Lähteet == Luokka:Amerikanitalialaiset mafiosot Luokka:Yhdysvaltalaiset henkirikosten uhrit Luokka:Vuonna 1965 syntyneet Luokka:Vuonna 2019 kuolleet
Apomatox

Apomatox oli ranskalainen autourheilutalli, joka kilpaili International Formula 3000 vuosina 1989–2001. Talli toimi Prostin junioritallina vuosina 1998–2001. == Lähteet == == Aiheesta muualla == * Apomatox - Motorsportstats.com * Apomatox - Motorsportmagazine.com * Apomatox - Speedsport-Magazine.com Luokka:Ranskalaiset autourheilutallit
Misato Haga

Misato Haga (; s. 15. helmikuuta 1979) on japanilainen moottoriurheiluvaikuttaja ja Drago Corse -tallin tallipäällikkö. Aiemmin hän toimi Direxiv-tallin tallipäällikkönä. == Lähteet == Luokka:Moottoriurheilun henkilöt Luokka:Japanilaiset urheilualan henkilöt Luokka:Vuonna 1979 syntyneet Luokka:Elävät henkilöt
Soturit (vuoden 1979 elokuva)

Soturit (The Warriors) on vuonna 1979 ensi-iltansa saanut toimintatrilleri, jonka on ohjannut Walter Hill. Käsikirjoituksesta vastasivat Hill ja Davis Shaber. Elokuva perustuu Sol Yurickin samannimiseen romaaniin ja kuvaa kuvitteellista katujengiä, jonka on paettava 30 mailin matka Bronxista kotikulmilleen Coney Islandille, sillä heidät on lavastettu jengijohtajan murhaajiksi. Elokuvan pääosissa ovat Michael Beck, James Remar ja Deborah Van Valkenburg. Elokuva sai ensi-iltansa Yhdysvalloissa 9. helmikuuta 1979. Luokka:Yhdysvaltalaiset toimintatrillerit Luokka:Vuoden 1979 yhdysvaltalaiset elokuvat Luokka:Walter Hillin ohjaamat elokuvat
Suomen viimeisen rauhanaikaisen mestauksen muistomerkki

Suomen viimeisen mestauksen muistomerkki sijaitsee Marttilan kotiseutumuseon takana osoitteessa Härkätie 720.Suomen viimeisen rauhanaikaisen mestauksen muistomerkkiMestaus Marttilassa, Juhan suku-uutiset 27.5.2009 Suomen viimeinen mestattava oli Antti Hannula. Muistomerkin pystytti vuonna 1974 Lions- klubiTeksti muistomerkin laatassa: "Pystytti Lions-klubi 22.10.1974.". Muistomerkin pystyttämisen jälkeen selvisi, ettei tämä mestaus ollutkaan viimeinen. Viimeinen mestattu olikin Tahvo Putkonen.Viimeinen suomalainen mestauspölkyllä: Miehen henkilöllisyydestä erehdyttiin pitkään; Seura 27.12.2015 == Lähteet == Luokka:Suomen patsaat ja veistokset Luokka:Marttila
Sébastien Philippe

Sébastien Philippe (s. 8. helmikuuta 1975) on ranskalainen autourheilija. Hän on kilpaillut Super GT ja Ranskan Formula 3 -sarjoissa. Philippe voitti Formula Renault Campus mestaruuden vuonna 1993 ja Japanin Formula 3 mestaruuden vuonna 2000. Nykyisin hän toimii ranskalaisen ART Grand Prix -tallin tallipäällikkönä. == Aiheesta muualla == * Sébastien Philippe Driver Databaessa Luokka:Ranskalaiset autourheilijat Luokka:Moottoriurheilun henkilöt Luokka:Vuonna 1975 syntyneet Luokka:Elävät henkilöt
Akkineni Nageswara Rao

Akkineni Nageswara Rao (; 20. syyskuuta 1924 Ramapuram, Brittiläinen Intia – 22. tammikuuta 2014 Hyderabad, Andhra Pradesh, Intia), lyhyemmin ANR, oli intialainen näyttelijä ja elokuvatuottaja, joka tunnettiin työstään telugunkielisissä elokuvissa. Seitsemän vuosikymmentä kestäneen uransa aikana hän näytteli lukuisissa menestyselokuvissa, ja hänestä tuli yksi alan merkittävimmistä henkilöistä. Akkineni sai lukuisia tunnustuksia, mukaan lukien seitsemän osavaltionsa Nandi Awards -palkintoa, viisi Filmfare Awards South -palkintoa ja Tamil Nadu State Film Awards -palkinnon. Hänet palkittiin Dadasaheb Phalke -palkinnolla, intialaisen elokuvan korkeimmalla tunnustuksella, vuonna 1990. Lisäksi Intian hallitus myönsi hänelle Padma Vibhushanin (2011), Padma Bhushanin (1988) ja Padma Shrin (1968) panoksestaan taiteeseen ja elokuvaan. Hän näytteli noin 250 elokuvassa. Hänellä oli keskeinen rooli teluguelokuvateollisuuden siirtämisessä Madrasista Hyderabadiin. Hän perusti Annapurna Studiosin vuonna 1976 tukeakseen Hyderabadin kasvavaa elokuvateollisuutta. Akkineni kuoli syöpään 89-vuotiaana Hyderabadissa. == Yksityiselämä == Akkineni oli naimisissa Annapurnan kanssa ja heillä oli viisi lasta, mukaan lukien näyttelijä Nagarjuna. Vaikka Akkineni tunnettiin mytologisten hahmojen näyttelemisestä, hän oli ateisti. == Valikoitu filmografia == * Balaraju (1948) * Laila Majnu (1949) * Devadasu (1953) * Missamma (1955) * Anarkali (1955) * Tenali Ramakrishna (1956) * Mayabazar (1957) * Gundamma Katha (1962) * Sudigundalu (1968) * Dasara Bullodu (1971) * Prema Nagar (1971) * Chandragupta Chanakya (1977) * Meghasandesam (1982) * Seetharamayya Gari Manavaralu (1991) * Manam (2014) == Lähteet == == Aiheesta muualla == * * Luokka:Intialaiset näyttelijät Luokka:Vuonna 1924 syntyneet Luokka:Vuonna 2014 kuolleet
Just Stop Oil

Just Stop Oil (JSO) on brittiläinen ympäristöliike, joka on järjestänyt suuren näkyvyyden mielenilmauksia kiisteltyjä taktiikoita käyttäen.Just Stop Oil: What is it and what are its goals? BBC 19.6.2024, viitattu 30.9.2024 Se kuvailee toimintaansa väkivallattomaksi vastarinnaksi, jolla vaaditaan Britannian hallitukselta lupien myöntämisen lopettamista kaikille uusille öljy-, kaasu- ja kivihiilihankkeille.Mallory Moench, Everything to Know About Climate Activist Group Just Stop Oil Time 11.11.2023, viitattu 30.9.2024 Just Stop Oil on ilmaissut mieltään muun muassa estämällä tieliikennettä sekä keskeyttämällä urheilutapahtumia ja teatteriesityksiä. Tempauksiin ovat kuuluneet myös liimaantuminen taideteosten kehyksiin ja keiton heittäminen taideteosten päälle.Yasmin Rufo, Activists throw soup on Van Gogh painting again BBC 28.9.2024, viitattu 30.9.2024 Tero Kartastenpää, Ilmastoaktivistit peittivät brittimaalauksen saastekuvalla ja liimasivat kätensä jälleen kehyksiin Helsingin Sanomat 5.7.2022, viitattu 30.9.2024 Just Stop Oililla on kytköksiä muihin ympäristöliikkeisiin, kuten Elokapinaan ja Insulate Britainiin. Kesäkuussa 2024 Just Stop Oilin aktivistit värjäsivät osan Stonehengesta maissijauholla oranssiksi.Jenny Matikainen, Tanssiohjelman häiriköintiä ja ketjuja työmaalla – tällainen on Eduskuntataloa töhrinyt ruotsalaisliike Yle 25.9.2024, viitattu 30.9.2024 Kaksi henkilöä pidätettiin teosta, jonka Rishi Sunak ja Keir Starmer tuomitsivat. Just Stop Oil on ilmoittanut suurimman osan rahoituksestaan olevan peräisin Climate Emergency Fundilta, joka on osittain Aileen Gettyn rahoittama. Lisäksi liike on ilmoittanut saavansa lahjoituksia kansalaisilta ja järjestöiltä. == Lähteet == Luokka:Brittiläiset järjestöt Luokka:Ympäristöjärjestöt Luokka:Kansalaistottelemattomuus
Tähti on syttynyt

Tähti on syttynyt (A Star Is Born) on Frank Piersonin ohjaama yhdysvaltalainen musikaalielokuva vuodelta 1976. Se on modernisoitu uusintaversio vuoden 1937 elokuvasta Tapahtuipa Hollywoodissa ja vuoden 1954 elokuvasta Tähti on syntynyt, ja sen pääosia hiipuvana rocktähtenä ja aloittelevana laulajattarena näyttelevät Kris Kristofferson ja Barbra Streisand. Elokuva tuotti tekijöilleen viisi Golden Globe -palkintoa: paras musikaali- tai komediaelokuva, paras musiikki (Kenneth Ascher ja Paul Williams), paras laulu (”Evergreen”), paras naispääosa (Barbra Streisand) ja paras miespääosa (Kris Kristofferson). Oscar-gaalassa se palkittiin parhaasta laulusta ja toi ehdokkuuden myös musiikki-, kuvaus- ja äänityskategoriassa. ==Vastaanotto== Elokuvakriitikko Leonard Maltinin mielestä Tähti on syttynyt ei vakuuta tarinana, vaan herää kunnolla eloon vain Streisandin upeiden laulusuoritusten ajaksi. Helsingin Sanomien Helena Ylänen kirjoitti Barbra Streisandin olevan tässä itselleen tilaamassa tarinassa liian itsevarma käydäkseen ensin vakuuttavasti epävarmasta laulajanalusta ja sitten surevasta leskestä. Kristofferson taas ei Yläsen mielestä ole milloinkaan laulanut niin huonosti kuin tässä elokuvassa ja jää siksikin täysin Streisandin varjoon. Video-oppaan Asko Alanen koki elokuvan kahteen aikaisempaan versioon verrattuna väkinäisimmäksi sovitukseksi samasta tarinasta. Hän antoi sille kaksi tähteä viidestä, mikä vastaa sanallista arviota ”keskinkertainen”.”Tähti on syttynyt”, Video-opas 95, WSOY 1994. ==Lähteet== Luokka:Vuoden 1976 yhdysvaltalaiset elokuvat Luokka:Yhdysvaltalaiset elokuvamusikaalit
Traton

Traton SE, tunnettu Traton Groupina (aikaisemmin Volkswagen Truck & Bus AG), on Volkswagen Groupin hyötyajoneuvoja valmistava tytäryhtiö. ==Yhteiset moottorit== === 12,4 === International oli jo ennen liittymistään osaksi Tratonia tehnyt yhteistyötä MANin kanssa 12,4-litraisessa moottorissa, joka MAN-merkillä tunnetaan tyyppimerkinnällä D26 ja Internationalina aiemmin Maxxforce 13:na ja myöhemmin A26:na. === 12,7 === Scania esitteli 2021 12,7-litraisen moottorin, joka tunnetaan tyyppimerkinnällä DW6. Tämä moottori otettiin 2 vuotta myöhemmin Internationaleissa käyttöön tunnuksella S13 ja MANeissa merkinnällä D30. ==Lähteet== Luokka:Volkswagen Group
Johan Weckrooth

Johan Weckrooth (1709 – 26. kesäkuuta 1756 Viipuri) oli suomalainen kauppias, laivanvarustaja ja sahanomistaja. Luultavasti Viipurissa syntyneen ja siellä kuolleen Weckroothin vanhammat olivat Äyräpään nimismies Johan Weckrooth ja Margareta Herkepaea. Hänen puolisonsa vuodesta 1735 oli Catharina Sesemann, kauppias Philip Sesemannin tytär. Johan ja Catharina Weckroothin lapsista Anna Catharina oli kenraalimajuri Niclas Wilhelm Sutthoffin äiti ja Helena Viipurin kuvernööri, vapaaherra Nikolai Heinrich von Engelhardtin puoliso. Weckrooth lienee saanut porvarinoikeudet 1730-luvulla. Hän toimi monista muista Viipurin kauppiaista poiketen myös laivanvarustajana, jolla oli 1740- ja 1750-luvuilla useita laivoja. Hän omisti myös pikitehtaan ja sahoja, joita varten hän rakennutti kanavia tukinuittoon. Viipurissa Weckroooth omisti kolme kaupunkitaloa. Vaikka Weckrooth oli Viipurin suurimpia kauppiaita 1700-luvun puolivälissä, hän ei osallistunut juurikaan näkyvästi kaupungin hallintoon. Nuorena kuolleen Weckroothin luoma liiketoiminta, jota hänen äitinsä ja kaksi poikaansa jatkoivat, päättyi vararikkoon jo 1786. Kirjailija Lempi Jääskeläinen on kuvannut romaanisarjassaan Viipurin Weckrootheja. == Lähteet == ==Aiheesta muualla== * Luokka:Suomalaiset laivanvarustajat Luokka:Suomalaiset kauppiaat Luokka:Vuonna 1709 syntyneet Luokka:Vuonna 1756 kuolleet
Kansallinen kokoomuspuolue Isänmaa

Kansallinen kokoomuspuolue Isänmaa (, lyhenne I) oli virolainen poliittinen puolue 21.11.1992 - 2.12.1995. Syksyllä 1991 Viron kristillisdemokraattinen puolue, Viron konservatiivinen kansanpuolue, Viron kristillisdemokraattinen liitto, Tasavaltalaispuolue ja Viron Liberaalidemokraattinen puolue muodostivat vaaliliiton Isamaa. Vaaliliitto osallistui itsenäisyyden palautuksen jälkeisiin ensimmäisiin Riigikogu-vaaleihin syyskuussa 1992. Vaaliliitto saavutti 101-jäseniseen Riigikoguun 29 paikkaa 22 % kannatuksellla. Vähän myöhemmin 21. marraskuuta 1992 Isamaa-vaaliliiton puolueet pl. liberaalidemokraatit muodostivat uuden poliittisen puolueen Kansallinen kokoomuspuolue Isänmaa , joka oli johtava puolue Laarin I hallituksessa. Viron silloisesta pääministeristä Mart Laarista tuli uuden poliittisen puolueen puheenjohtaja, joka toimi puheenjohtajana puolueen olemassaolon loppuun asti. Isamaa-vaaliliiton kuusi liberaalidemokraattijäsentä perusti lokakuussa 1993 oman parlamenttiryhmänsä. Puolueessa käytiin kevään 1994 aikana valtataistelua, jossa pääministeri- puheenjohtaja Laar säilytti asemansa, mutta opposition muodostaneet Konservatiivinen kansanpuolue- ja tasvaltalaispuoluetaustaiset edustajat Ülo Nugisin johdolla erosivat kesällä 1994 ja muodostivat uuden puolueen Tasavaltalaisten ja konservatiivien kansanpuolue, johon siirtyi yhdeksän Riigikogun entistä Kokoomuspuolue Isänmaan edustajaa. Näin Kokoomuspuolue Isänmaa oli supistunut alle puoleen eli 14 Riigikogu-edustajaan alkuperäisestä 29:stä edustajasta. Käytännössä Laarin hallitus oli tässä vaiheessa vähemmistöhallitus. Riigikogu antoi 26. syyskuuta 1994 epäluottamuksensa Mart Laarin hallitukselle, mikä johtui rahauudistuksen aikana kerättyjen ruplien myymisestä Tšetšenialle. Kokoomuspuolue Isänmaa ei kuitenkaan hajonnut, vaan Maltilliset, Kansallinen riippumattomuuden puolue, Kokoomuspuolue Isänmaa ja Isänmaasta irronneet puolueet pysyivät muodostetussa uudessa Andres Tarandin hallituksessa, joka astui virkaan 8. marraskuuta 1994. Hallituksessa vaihtui vain viisi ministeriä, yhtenä Mart Laar. Uutta Tarandin hallitusta sanottiinkin "Laar-kakkoseksi ilman Laaria". Kansallinen koalitiopuolue Isamaa sulautui Viron itsenäisyyspuolueeseen 2.12.1995 . Yhdistymisen seurauksena syntyi Isänmaaliitto. == Lähteet == Luokka:Viron puolueet
Group Therapy

Group Therapy () voi viitata seuraaviin: == Musiikkiin == * Group Therapy, Dopen vuoden 2003 albumi * Group Therapy, Above & Beyondin vuoden 2011 albumi